མི་སུ་ཡིན་རུང་དོན་དག་སྒྲུབ་སྐབས་ཨུ་ཚུགས་མཐར་སྐྱེལ་མི་བྱེད་པ་དང་།ཚད་གཞི་ཆེན་པོ་མི་འཛིན་པ་སོགས་བྱས་ནས།ཁྱིམ་ཚང་ནང་དུ་ཞི་དུལ་གྱི་ཁོར་ཡུག་ཅིག་བསྐྲུན་པ་དང་།སྤྱི་ཚོགས་ཁྲོད་དུ་བབ་བསྟུན་སྒོས་མི་དང་མིའི་བར་དུ་འབྲེལ་བ་འཛུགས་དགོས།མི་སྐྱོན་མེད་འཛམ་བུ་གླིང་ན་མེད་ཅེས་པའི་དཔེ་ལྟར།སྐྱོན་གྱིས་མ་གོས་པའི་བསམ་བློ་ཡོད་ན་བཟང་བ་དང་།དོན་དག་གང་ཞིག་བསྒྲུབ་ནའང་བཟང་པོ་ཞིག་དང་མགོ་སྔ་ཚང་མོ་ཞིག་སྒྲུབ་འདོད་པ་ནི་བཟང་མོད་ཀྱང་།ཕུན་སུམ་ཚོགས་པ་ཞིག་ཡོང་བར་ང་ཚོར་གནོན་ཤུགས་ཆེན་པོ་ཡོད་པ་རེད།རྒྱུ་མཚན་ནི་མི་སོ་སོའི་ནུས་པ་མི་འདྲ་ལ།མི་སོ་སོའི་ཁྱིམ་ཚང་གི་གནས་ཚུལ་ཡང་མི་འདྲ།དེ་བས་ང་ཚོས་ཕྱི་རོལ་ཡུལ་དང་མཐའ་འཁོར་གྱི་མི་དང་དོན་དག་ལ་ལྟ་སྟངས་ཡང་དག་པ་བཟུང་ནས།འཆམ་མཐུན་ཁྲོད་རང་ཉིད་ལ་བལྟོས་བཅས་ཀྱིས་ཁོར་ཡུག་ལེགས་པོ་ཞིག་བསྐྲུན་དགོས།